
Euroopan parlamentti, joka
–	ottaa huomioon komission ehdotuksen Euroopan parlamentille ja neuvostolle (COM(2022)0134),
–	ottaa huomioon Euroopan unionin toiminnasta tehdyn sopimuksen 294 artiklan 2 kohdan ja 43 artiklan 2 kohdan sekä 118 artiklan 1 kohdan, joiden mukaisesti komissio on antanut ehdotuksen Euroopan parlamentille (C9-0130/2022),
–	ottaa huomioon Euroopan unionin toiminnasta tehdyn sopimuksen 294 artiklan 3 kohdan,
–	ottaa huomioon Euroopan talous- ja sosiaalikomitean 13. heinäkuuta 2022 antaman lausunnon[footnoteRef:1], [1:  	EUVL C 443, 22.11.2022, s. 116.] 

–	ottaa huomioon alueiden komitean 30. marraskuuta 2022 antaman lausunnon[footnoteRef:2] [2:  	EUVL C 79, 2.3.2023, s. 74.] 

–	ottaa huomioon asiasta vastaavan valiokunnan työjärjestyksen 74 artiklan 4 kohdan mukaisesti hyväksymän alustavan sopimuksen sekä neuvoston edustajan 27. marraskuuta 2023 päivätyllä kirjeellä antaman sitoumuksen hyväksyä Euroopan parlamentin kanta Euroopan unionin toiminnasta tehdyn sopimuksen 294 artiklan 4 kohdan mukaisesti,
–	ottaa huomioon työjärjestyksen 59 artiklan,
–	ottaa huomioon oikeudellisten asioiden valiokunnan ja kansainvälisen kaupan valiokunnan lausunnot,
–	ottaa huomioon maatalouden ja maaseudun kehittämisen valiokunnan mietinnön (A9‑0173/2023),
1.	vahvistaa jäljempänä esitetyn ensimmäisen käsittelyn kannan[footnoteRef:3]; [3: 	Tämä kanta korvaa 1. kesäkuuta 2023 hyväksytyt tarkistukset (Hyväksytyt tekstit, P9_TA(2023)0210).] 

2.	hyväksyy tämän päätöslauselman liitteenä olevan Euroopan parlamentin ja neuvoston yhteisen lausuman;
3.	pyytää komissiota antamaan asian uudelleen Euroopan parlamentin käsiteltäväksi, jos se korvaa ehdotuksensa, muuttaa sitä huomattavasti tai aikoo muuttaa sitä huomattavasti;
4.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.

P9_TC1-COD(2022)0089
Euroopan parlamentin kanta, vahvistettu ensimmäisessä käsittelyssä 28. helmikuuta 2024, Euroopan parlamentin ja neuvoston asetuksen (EU) 2024/… antamiseksi viinejä, tislattuja alkoholijuomia ja maataloustuotteita koskevista maantieteellisistä merkinnöistä sekä aidoista perinteisistä tuotteista ja maataloustuotteiden vapaaehtoisista laatumerkinnöistä, asetusten (EU) N:o 1308/2013, (EU) 2019/787 ja (EU) 2019/1753 muuttamisesta sekä asetuksen (EU) N:o 1151/2012 kumoamisesta
(Euroopan parlamentin ja neuvoston päästyä sopimukseen parlamentin kanta vastaa lopullista säädöstä, asetusta (EU) 2024/1143.)









LAINSÄÄDÄNTÖPÄÄTÖSLAUSELMAN LIITE
Euroopan parlamentin ja neuvoston yhteinen lausuma asetuksen (EU) 2024/1143[footnoteRef:4] hyväksymisen johdosta [4: 	EUVL L, 2024/1143, 23.4.2024, ELI: http://data.europa.eu/eli/reg/2024/1143/oj.] 

Euroopan parlamentti ja neuvosto korostavat, että kaikki tällä asetuksella säänneltyihin maantieteellisiin merkintöihin liittyvät menettelyt ovat komission yksinomaisella vastuulla.
Euroopan parlamentti ja neuvosto toteavat, että komissiota voidaan avustaa ainoastaan hallinnollisten tehtävien suorittamisessa, jos ja siinä määrin kuin se on mahdollista voimassa olevan oikeudellisen kehyksen nojalla.
Komissiota kehotetaan avoimuuden vuoksi tiedottamaan vuosittain Euroopan parlamentille ja neuvostolle näiden tehtävien hoitamisessa vastaanotetusta avusta.

